62017CO0211_INF
Rješenje Suda (prvo vijeće) od 24. listopada 2019. – Topaz
(predmet C-211/17) (
1
)
„Zahtjev za prethodnu odluku – Članak 99. Poslovnika Suda – Zaštita potrošača – Direktiva 93/13/EEZ – Nepoštene odredbe u potrošačkim ugovorima – Predugovor o kupoprodaji koji je sastavio posrednik u prometu nekretnina i ovjerio javni bilježnik – Članak 3. stavak 2. i članak 4. stavak 1. – Dokaz da se pregovaralo o odredbama – Presumpcija – Potrošačevo potpisivanje ugovora – Članak 3. stavak 3. – Prilog, stavak 1. točke (d) do (f) i (i) – Izričita odredba o raskidu – Odredba o ugovornoj kazni – Zloporabni karakter – Članci 6. i 7. – Ovlast nacionalnog suda da izmijeni dokazano nepoštenu odredbu”
1.
Prethodna pitanja – Dopuštenost – Potreba donošenja odluke u prethodnom postupku i relevantnost postavljenih pitanja – Ocjena nacionalnog suda – Pretpostavka relevantnosti postavljenih pitanja
(čl. 267. UFEU-a)
(t. 37., 38.)
2.
Prethodna pitanja – Odgovor koji se može jasno izvesti iz sudske prakse – Primjena članka 99. Poslovnika
(Poslovnik Suda, čl. 99.)
(t. 41., 42.)
3.
Zaštita potrošača – Nepoštene odredbe u potrošačkim ugovorima – Direktiva 93/13 – Nepoštena odredba u smislu članka 3. – Odredbe predugovora o kupoprodaji koje je prethodno sastavio trgovac – Presumpcija nepostojanja pojedinačnih pregovora o tim odredbama o kojoj se nisu vodili pojedinačni pregovori – Potrošačevo potpisivanje ugovora – Neobaranje navedene presumpcije – Ugovor koji je ovjerio javni bilježnik i koji je poslan potrošaču prije njegova sklapanja – Nepostojanje utjecaja
(Direktiva Vijeća 93/13, čl. 3. st. 2. i čl. 4. st. 1.)
(t. 47.-51. i t. 1. izreke)
4.
Zaštita potrošača – Nepoštene odredbe u potrošačkim ugovorima – Direktiva 93/13 – Nepoštena odredba u smislu članka 3. – Pojam – Izričita odredba o raskidu i odredba o ugovornoj kazni u predugovoru o kupoprodaji koje su utvrđene isključivo u korist prodavatelja i koje je potonji prethodno sastavio – Uključenost – Ocjenjivanje nepoštenosti ugovorne odredbe od strane nacionalnog suda
(Direktiva Vijeća 93/13, čl. 3. st. 1.; Prilog, stavak 1. točke (d), (e) i (f))
(t. 55., 57., 59., 61., 65., 66., t. 2. izreke)
5.
Zaštita potrošača – Nepoštene odredbe u potrošačkim ugovorima – Direktiva 93/13 – Utvrđenje nepoštenosti ugovorne odredbe – Doseg – Izmjena sadržaja nepoštene ugovorne odredbe koju provodi nacionalni sud – Nedopuštenost – Zamjena nepoštene odredbe odlukom nacionalnog suda – Nedopuštenost – Iznimka
(Direktiva Vijeća 93/13, uvodna izjava 24. i čl. 6.)
(t. 75.-78. i t. 3. izreke)
Izreka
1.
Članak 3. stavak 2. i članak 4. stavak 1. Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima treba tumačiti na način da, u okolnostima poput onih u glavnom postupku, običan potpis ugovora sklopljenog između potrošača i prodavatelja robe ili pružatelja usluge kojim se utvrđuje da potrošač prihvaća sve ugovorne odredbe koje je unaprijed sastavio prodavatelj robe ili pružatelj usluge, ne obara presumpciju prema kojoj se smatra da se o tim odredbama nije pojedinačno pregovaralo.
2.
Članak 3. stavak 3. Direktive 93/13 u vezi s njezinim Prilogom treba tumačiti na način da izričita odredba o raskidu i odredba o ugovornoj kazni, poput onih u glavnom postupku, sadržane u ugovoru sklopljenom između potrošača i prodavatelja robe ili pružatelja usluge, a koje je potonji unaprijed sastavio isključivo u svoju korist, mogu predstavljati nepoštene odredbe iz stavka 1. točaka (d) do (f) navedenog priloga, a što je na nacionalnom sudu da provjeri.
3.
Članak 6. Direktive 93/13 treba tumačiti na način da, kada su izričita odredba o raskidu i odredba o ugovornoj kazni sadržane u predugovoru o kupoprodaji između potrošača i prodavatelja robe ili pružatelja usluge proglašene nepoštenima, nacionalni sud ne može otkloniti ništetnost tih nepoštenih odredbi zamjenjujući ih vlastitom odlukom, osim ako taj ugovor ne može ostati na snazi u slučaju brisanja nepoštenih odredbi i ako bi utvrđenje ništetnosti cijelog navedenog ugovora izložilo potrošača osobito štetnim posljedicama.
(
1
)	SL C 249, 31.7.2017.